Vocabularul (lexicul) 


Totalitatea cuvintelor, existente într-o limbă la un moment dat, precum şi 


a celor care au existat cândva în acea limbă, constituie vocabularul sau 
lexicul acelei limbi. 


Structura vocabularului 


După puterea de circulatie(120 000 de cuvinte): 
-vocabularul fundamental- 1500 de cuvinte cunoscute de toti. 
-masa vocabularului 

1. -arhaisme 

2. -regionalisme 

3. -neologisme 

4. -cuvinte populare 

5. -termeni tehnici 

6. -argou 

7. -jargon 


-vocaburarul fundamental, contine aproximativ 1500 de cuvinte 


cunoscute de toti vorbitorii, fund cele mai uzuale. Aproximativ 60% din 
cuvinte sunt de origine latină, restul fiind de alte origini. 

Fondul lexical principal se caracterizează prin: 
-frecventă mare; 
-o mare stabilitate; 
-o mare capacitate de compunere şi derivare; 
-polisemantism; 
-intră în structura a numeroase expresii. 

În vocabularul fundamental intră următoarele cuvinte: 
care denumesc obiecte şi actiuni importante; 
numele unor băuturi şi alimente de necesitate; 
care denumesc părti ale corpului omenesc; 
fiinte foarte bine cunoscute; 
numele unor arbori, fructe, flori; 
culori mai importante; 
gradele de rudenie; 
zilele săptămânii şi diviziunea timpului; 
obiecte casnice şi unelte uzuale; 


„ calităti şi defecte; 


11. cuvinte care denumesc mediul înconjurător; 
12. adverbele, numerale până la 10, articole, conjunctii, prepozitii. 


Masa vocabularului 
Cuprinde 90% din cuvintele limbii romăne 


Arhaismele 
-sunt cuvinte şi constructii sintactice care au ieşit din uz.Sunt patru feluri 

de arhaisme:-lexicale-sunt cuvinte vechi, ieşite din uz, fie din cauza 
disparitiei obiectelor pe care le denumeau, fie din cauza concurentei cu alte 
cuvinte lexicale care denumesc aceleaşi notiuni; 

-fonetice-sunt forme vechi ale unor cuvinte folosite şi astăzi. Au 
dispărut din limbă sau se folosesc regional; 

-gramaticale-morfologice-sunt formele verbale diferite, sau 
unele plurale terminate în “e” sau “uri”; 

-sintactice-sunt constructii vechi:dativul 

adnominal, art. genitival sau folosirea acuzativului în loc de genitiv; 

-semantice nu sunt cuvinte invechite, ci doar unele 
sinonime(înainte “limbă” însemna “popor”). 


Unitatea de bază a vocabularului este cuvântul. 
Cuvântul este cea mai mică unitate lexicală, purtătoare a unuia sau a 
mai multor sensuri. 
Cuvinte:-monosemantice 
-polisemantice(sensul unui cuvânt se precizează doar în context) 
Cuvânt:-sunete(învelis sonor) 
-sens 


Vocabularul este compartimentul cel mai supus schimbării:în limbă 
apar cuvinte noi, pentru că apar în viată realităti noi;unele cuvinte au ieşit 
din uz, pentru că denumesc realităti care nu mai există. 


Mijloace de îmbogătire a vocabularului: 
Mijloace interne:-compunerea 
-conversiunea 
-derivarea:-cu prefixe 
-cu sufixe 
-parasintetic 


Compunerea 


Compunerea este procedeul de îmbogătire a vocabularului, cu ajutorul 
căruia se obtin cuvinte noi, prin alăturarea a două sau mai multe cuvinte, 
prin abreviere sau prin contopire. 

Compunerea:-contopire :untdelemn, binevoitor, cumsecade, binefăcător 
-alăturare : bloc-turn, floarea-soarelui, câine-lup 
-elemente de compunere :autobiografie, automotor 
-abrevierea se realizează prin: 
-reunirea unor fragmente(aprozar); 
-alăturarea initialelor(P.C.R., P.D.S.R.); 
-reunirea unor fragmente de cuvânt şi litere 
initiale( TAROM, ADAS); 
-abrevieri şi cuvinte întregi(prono-sport). 
!!! Toate părtile de vorbire pot fi compuse. 


Conversiunea 
Conversiunea este procedeul de îmbogătire a vocabularului, care constă 
în formarea unui cuvânt nou, prin trecerea de la o parte de vorbire, la altă 


parte de vorbire. 


A venit un credincios al împăratului.(subst. din adj.) 


Eul poetic... (subst. din pronume) 
Doiul de la română... (subst. din numeral) 
Trecerea de bac... (subst. din vb.) 
Recoltatul s-a terminat. (subst. din participiu) 
Am un of! (subst. din interj.) 
În zid era un intrând. (subst. din gerunziu) 

Scrie frumos. (adv. din adj.) 

Calcă apăsat. (adv. din participiu) 

Te-am sunat de două ori. (adv. din numeral) 

Câştigă însutit. (adv. din numeral multiplicativ) 


Acest om este mic.(adj. din pron. demonstrativ) 
Părintii mei... (adj. din pronume posesiv) 
Doi cătei au plecat.(adj. din numeral) 


!!!!Toate pronumele, cu exceptia pronumelui personal, reflexiv şi 
de politete, pot deveni adjective. 


Derivarea 


Derivarea este procedeul de îmbogătire a vocabularului cu ajutorul 
afixelor. 
Sunetul sau grupul de sunete, care se adaugă la începutul unei rădăcini 
de bază, pentru a forma cuvinte noi sau înrudite ca sens, se numeşte prefix. 
Sunetul sau grupul de sunete, care se adaugă la sfârşitul unei rădăcini de 
bază, pentru a forma cuvinte noi sau înrudite ca sens, se numeşte sufix. 
Derivarea concomitent şi cu prefixe şi cu sufixe, se numeşte derivare 
parasintetică. 
Sufixe:-augmentative:golan, lungan, căsoaie, măturoi, băietandru; 
-diminutivale: copilaş, pălărioară, băietaş, binişor, ursulet; 


-colective: tufiş, prundiş, brădet, stejăriş, viespărie, tărănime; 
-de agent: lăptar, tapiter, muncitor, tractorist,; 
-pentru denumiri în însuşiri:-ar(secular) 
-al(săptămânal) 
-aş( fruntaş) 
-bil(lavabil) 
-iu(auriu) 
-abstracte:-atate(bunatate) 
-ală(tocmeală) 
-1e(anemie) 


-de modalitate:-îş(târâş) 
-de origine:-ean(oltean) 
-penrtru nume proprii de familii:-escu(Eminescu) 


-iu(Procopiu) 
-oiu(Şerbănoiu) 
-substantivale 
-adjectivale 
-verbale 
-adverbiale 
Afixoidele 


!!!Să nu confunzi afixele cu afixoidele, pentru că afixoidele sunt cuvinte 
din latină sau greacă care formează cuvinte compuse;nu derivate. 


prefixoide sufixoide 


acv=apă 
aero=aer 


auto=singur,automobil 


agro=câmp 
antropo=om 
arhe=vechi 
avi=pasăre 
bar=greutate 
bi,bis=doi 
biblio=carte 
bio=viată 
calos,cali=frumos 
cardi=inimă 
cata=de sus in jos 
circum=împrejur 
cripto=ascuns 
crono=timp 
demo=popor 
di=de două ori 
endo=înăuntru 
epi=deasupra 
etero=diferit 
eu=bine 
fil=iubitor de 
fito=plante 
fon=sunet 
foto=lumină 
geo=pământ 
grafo=scriere 
hemo=sânge 
hipo=cal 
hidro=apă 
izo=egal 
lito=piatră 
logo=cuvânt 
macro=mare 
micro=mic 
mega=foarte mare 


meta=după,schimbare 


cid=ucigător 
derm=piele 
fag=mâncător de 
fil=iubitor de 
fob=frică 
for=purtător 
glot=limbă 

graf=a scrie 
grama=scriere 
horama=vedere 
krat=putere 
liza=descompunere 
log=ratiune 
metro>măsură 
morf=formă 
nom=lege 
ped=educator,picior 
scop=a privi 
teca=colectie 
zofie=întelepciune 


mezo=de mijloc 
mono=unul singur 
morfo=aspect 
multi=multi 
neo=nou 
neuro=nerv 
omni=toti 
omo=identic 
orto=corect 
paleo=vechi 
pan=tot 
para=lângă 
pato=boală 
patri=părinte 
pedo=copil,sol 
peri=împrejur 
piro=foc 
pleni=deplin 
pluto=bogat 
poli=multi 
proto=primul 
pseudo=fals 
psiho=suflet 
radio=radiatii 
sali=sare 
sapro=putred 
scinti>scânteie 
tele=la distantă 
termo=cald 
trans=peste 
zoo=animal 


Mijloace externe:-împrumuturi 
-neologisme 


Mijloacele de îmbogătire externe sunt împrumuturi lexicale mai vechi 
sau mai noi. 

Împrumuturile mai vechi au intrat în limbă pe baza relatiei noastre 
directe cu alte popoare. 

!!Să nu confunzi împrumuturile cu neologismele:împrumuturile au intrat 
în limbă pe cale directă, pe când neologismele sunt tot împrumuturi, mai 
recent intrate în limbă prin cale cărturărească. 


Împrumuturi 

Cele mai vechi de origine: -slavă:chiaz, drag, plug, stană, vesel; 
-maghiară:belşug „chip, meşteşug, oraş; 
-turceşti:baclava, basma, cafea, caşcaval; 
-greacă:cort, folos, mătase, omidă, traistă. 


Neologisme de origine 

-italiană:câmpean, febră, reumatism; 

-germană:cocs, rucsac; 

-rusă:combinat; 

-franceză:antet, automobil, certificat, coşmar; 
-engleză:busines, angro, en-detail, week-end, sponsor, stres. 


Există neologisme care sunt absolut necesare şi folosirea lor este 
indicată.Există însă neologisme de prisos care se numesc barbarisme.Abuzul 
de neologisme conduce la o greşeală numită cultism. 


Categorii semantice 


Sinonime sunt cuvinte cu formă diferită si înteles apropiat. 
sinonime: 

-totale-sunt foarte putine la număr, şi se stabilesc între un cuvânt 
vechi, popular sau regional, şi unul din limba literară, sau între termenii 
tehnici şi denumirea populară(varză-curechi, nea-omăt, cupru-aramă, natriu- 
sodiu, kalium-potasiu); 

-partiale-se intâlnesc de regulă, în grupul de cuvinte vechi şi 
polisemantice(bun-avantajos, gustos, prielnic, cumsecade); 

-aproximative-sunt intâlnite în seria cuvintelor cu sens figurat 
(iubire-flacără, lavă, arşită [in poezie]). 


-lexicale:a fugi-a alerga, a goni; 
-frazeologice:a fugi-a spăla putina, a lua-o la sănătoasa. 


-contextuale(cu sensul din context). 


Antonimele sunt cuvinte cu formă diferită, şi înteles total opus. 
antonime:-totale:a deschide-a inchide, deştept-prost; 
-partiale:femeie-bărbat, găină-cocoş. 


-lexicale:zgârcit-darnic; 
-frazeologice:zgârcit-inimă largă. 


-derivate de la aceeaşi rădăcină:legal-ilegal; 
-cu rădăcini diferite:bun-rău. 
#Antonimia nu priveşte doar termenii aflati într-o pereche, ci şi 
sinonimele lor. 
În cazul cuvintelor polisemantice antonimia se stabileşte pentru fiecare 
sens. 


Paronimele sunt cuvinte asemănătoare ca formă şi nu au nimic comun 
ca înteles(diferă printr-un sunet sau două). 


campanie-companie (aceeaşi parte de vorbire) 
eminent-iminent (aceeaşi parte de vorbire) 
miner-minier (părti de vorbire diferite) 
anual-anuar (părti de vorbire diferite) 


Nu sunt paronime cuvintele care se diferentiază prin aspect popular, 
raportat la normă(a multumi-a multămi, a mormăi-a mornăi). 

# Nu sunt paronime derivatele cu sufixe(fetită-fetică, moral-amoral). 

Greşeli în folosirea paronimelor: 

-au drept cauză atractia paronimică, adică un paronim mai des 
folosit, îl atrage pe unul mai putin cunoscut, şi se numeşte confuzie 
paronimică. 

-etimologia populară este o deformare a formei cuvântului de 
bază, pentru o asociatie falsă, pe care vorbitorul o face mintal(caldorifer- 
calorifer, brusculadă-busculadă, boliclinică-policlinică). 


Omonimele sunt cuvinte cu formă identică şi înteles total diferit. 
omonimele:-lexicale:-totale-atunci când se mentine şi în flexiune 


-partiale-atunci când unele forme flexionare 
diferă. 


-lexico-gramaticale:-cuvinte cu forme identice, dau părti 
de vorbire diferite: 
Am o haină nouă. 
Nouă nu ne plac căteii. 
Am luat un nouă. 
-morfologice-sunt forme flexionare identice ale aceluiaşi 
cuvânt(nişte cărti-unei cărti). 


Sensul unui cuvânt în text 


Sensul unui cuvânt, se precizează numai în context.Există în limba 
română cuvinte foarte putine, care au un singur sens.Cele mai multe cuvinte 
însă capătă, în functie de context, sensuri diferite. 

Calitatea unui cuvânt de a avea mai multe întelesuri se numeşte 
polisemie, iar cuvintele cu mai multe sensuri se numesc polisemantice. 
Cuvintele care au un singur sens se numesc monosemantice(pix). 

Monosemantice, sunt cuvintele din domeniul ştiintei şi al tehnicii. 
Polisemia se explică prin faptul că, unele cuvinte pot dobândi în timp sensuri 
noi derivate, păstrând în mare, sensul initial. 


Sensul propriu, sens figurat 


Știinta care se ocupă cu sensurile cuvintelor, se numeşte semantică. 

Sensul lexical al cuvinetlor, este însuşirea obiectului reflectată în 
mintea noastră, deci întelesul pe care vorbitorul i-o atribuie unui cuvânt. 

Un cuvânt oarecare, luat izolat, poate avea unul sau mai multe 
întelesuri, dar introdus într-un context poate avea doar o singură 
semnificatie. 

Deducem că sensul, este o constantă semantică în afara unui enunt, iar 
semnificatia înseamnă actualizarea sensului într-un anume context. 

Sensul propriu sau de bază(principal, fundamental) este cel obişnuit, 
folosit curent, dar trezeşte în mintea vorbitorului întreaga obişnuintă a unui 
obiect, actiune, însuşire. 

Sensul figurat, este cel mai putin obişnuit, care creează în mintea 
vorbitorului o altă imagine decât cea obişnuită. 

Cuvintele folosite cu sens figurat dau naştere la figuri de stil. 


Unităti frazeologice 


Unitătile frazeologice sunt îmbinări de cuvinte care au sens unitar. 


Îmbinări:-locutiuni; 
-expresil; 
-grupuri sintactice stabile 
-clişee inernationale 


Locutiunile sunt grupuri de două sau mai multe cuvinte, care reprezintă 
o unitate de sens, şi care împreună, se comportă ca o parte de vorbire. 

Expresiile sunt îmbinări de cuvinte, care au o mai mare încărcătură 
emotională.Sunt mai expresive decât locutiunile.Expresule idiometrice 
(idealiste), sunt îmbinări cu sens figurat, intraductibile în alte limbi(a nu fi în 
apele lui). 

Grupurile sintactice stabile, sunt îmbinări care nu au sinonim. 

Clişeele internationale, sunt sintagme cu circulatie internatională. 
Unele dintre ele au la bază legende biblice sau olimpice(Arca lui Noe, Oul 
lui Columb, Nasul Cleopatrei). 


